राजस्थान का समूचा प्रदेश अपने गौरवशाली इतिहास के लिये प्रसिद्ध है, जिसमे एक से बढ़कर एक वीर हुए हैं और जिन्होंने अपने आत्म-सम्मान को हमेशा सर्वोपरि रखा है। स्त्रियाँ भी इसमें पीछे नहीं रही हैं। आंबेर रियासत के महाराजा जयसिंह की छोटी रानी कोटा राजवंश की राजकुमारी थी। लेकिन राजकुल के लोगों की तरह विलासिता वाला जीवन उसे कतई पसंद नहीं था। सादा जीवन उच्च विचार के आदर्श को मानने वाली वह राजकुमारी जिस साधारण तरीके से अपना जीवन व्यतीत करती थी, वह जयसिंह को बिल्कुल पसंद नहीं था।